Saga Film óskar eftir fólki á öllum aldri , af öllum stærðum og gerðum til þess að fara með ýmis lítil hlutverk og aukahlutverk í sjónvarpsþáttunum Dagvaktinni . Þættirnir eru sem kunnugt er framhald af hinum geysivinsælu þáttum Næturvaktin og verða teknir upp á Hótel Bjarkalundi . Tökur fara fram á tímabilinu frá 14. apríl til 20. maí og þeir sem hafa áhuga á að fá hlutverk í þáttunum eru beðnir um að mæta í Hótel Bjarkalund á föstudag , þann 4. apríl , milli kl. 14 - 18 . Einnig er hægt að senda upplýsingar með mynd á netfangið aukaleikarar@sagafilm.is .